google/wiki40b huggingface dataset:
My Heart Has a Mind of Its Own

Hit i 1960

Francis spilte inn «My Heart Has a Mind of Its Own» i studioet, Radio Recorders, in Hollywood CA under tre forskjellige sessioner 9., 25. og 31. juli 1960 med Jesse Kaye og Arnold Maxin som produsenter. Gus Levene var arrangør og dirigerte orkesteret. Musikerne innbefattet Art Kaplan på saksofon.
Flere opptak fra disse sessionene er fremdeles bevart. Den opprinnelige singlen MGM K 12923 brukte Take 49 (innspilt 31. juli 1960), men to uker inne i utgivelsesforløpet ble denne erstattet av Take 37 (innspilt 25. juli 1960), etter ønske fra Francis og sangens opphavspersoner. 
«My Heart Has a Mind of Its Own» ble Francis' andre sammenhengende A-side som toppet Billboard Hot 100-listen og nådde førsteplassen på listen fra 26. september og beholdt plassen følgende uke. Singlen markerte også Francis' siste tilstedeværelse på R&B-listen som # 11.
I Storbritannia lå «My Heart Has a Mind of Its Own» som # 3.
18. oktober 1960 spilte Francis inn en tyskspråklig versjon med tittelen «Mein Herz weiß genau, was es will», som var uutgitt til 1988.

Nyinnspillinger

I motsetning til Francis' foregående # 1-hit «Everybody's Somebody's Fool» ble ikke «My Heart Has a Mind of Its Own» en C&W crossover hit for Francis selv, men sangen ble deretter spilt inn av flere høyt profilerte kvinnelige countrysanger. Det begynte med Connie Smith på hennes LP-album Downtown Country (1966). In 1971 ble Smiths versjon tatt med på en samleplate med tittelen My Heart Has a Mind of Its Own. 
Den mest suksessfulle countryversjonen var med Susan Raye i 1072. Den nådde Billboards Top 10 Country Singles-liste.
Debby Boone fikk en noe mindre suksessfull hit med sangen i 1979. Den lå som høyest på en 11.-plass.
«My Heart Has a Mind of Its Own» ble spilt inn Reba McEntire i begynnelsen av hennes karriere. Denne versjonen ble først utgitt på samlingen Oklahoma Girl (1994)
«My Heart Has a Mind of Its Own» var også én av flere popklassiske hits, som Sandy Posey gjorde coverversjoner av på CD-albumet, One Fine Day, som markerede Poseys tilbakevenden til hennes countrypolitanske røtter. Albumet inneholder også nyinnspillinger av Francis' «Who's Sorry Now?» og «My Happiness».
NM i hopp uten tilløp 1973

NM i hopp uten tilløp 1973 var en del av NM i friidrett 1973.
Mesterskapet ble arrangert i Hustad 11. mars. Arrangør var Bryn IL.
Gabriel Chiramel

Liv og virke

Antony Chiramel, som ble født i det som den gang var kongedømmet Cochin, avla sine første løfter 24. november 1933 i presteordenen Carmelites of Mary Immaculate og ble presteviet 30. mai 1942, og da med navnet Gabriel. Han begynte sin lærergjerning ved Upper Primary School i landsbyen Champakkulam. I 1943 begynte han å undervise aspiranter i Mannanam. Etter mellom- og førsterang ved St. Berchmans College i Changanassery og B.A.  Honours med 2nd Rank fra Presidency College i Chennai  begynte han å undervise ved Sacred Heart College i Thevara.
Chiramel var grunnlegger og første rektor for Christ College i Irinjalakuda fra 1956 til 1975. Han bygde opp institusjonen til førsteklasses nivå innen  de vanlige akademiske disipliner, litteratur, kunstene og sport.
Mens han underviste ved Sacred Heart College i Thevara oppdaget han i 1953 den treborende mollusk som spiste seg inn på skipsdekk. Den ble senere oppkalt etter ham, som Bankia Gabrieli.
Etter fratreden fra Christ College var han provinsial for Devamatha-provinsen i Thrissur. I denne perioden grunnla han Amala Cancer Hospital i 1978 som etter hvert ble til Amala Institute of Medical Sciences.
Chiramel inissierte eller var med på grunnleggelsen av institusjoner som St. Joseph's College i Irinjalakuda, Carmel Higher Secondary School i Chalakudy, Bharathamatha School i Palakkad, Catholic Centre i Irinjalakuda, Deepthi Cultural Centre i Calicut, Sneha Bhavan og andre skoler for fysisk handicappede i Ambazhakad og Varantharapilly. He also established the Zoology Department of Sacred Heart College, Thevara.
Gabriel Chiramel døde 102 år gammel 11. mai 2017 på Amala Institute of Medical Sciences' campus der han bodde mot slutten av livet.
Utviklingsfondet

Ungdomsorganisasjonen Spire

Spire er Utviklingsfondets ungdomsorganisasjon. De jobber med politisk påvirkning og informasjonsvirksomhet.
Midt-Buskerud

Midt-Buskerud (også bare kalt Midtfylket) er et distrikt i Buskerud fylke, som består av de tre kommunene Sigdal, Krødsherad og Modum. Disse har et samlet areal på 1 732 km² med 19 473 innbyggere (1. januar 2015) . Det er ingen byer i distriktet. 
Området var tradisjonelt en del av Ringerike, og deretter en del av Buskeruds fogderi.

Kommuneinndelingshistorikk

I 1838 ble området inndelt i Sigdal og Modum kommuner. I 1900 ble Krødsherad utskilt fra Sigdal som egen kommune. (Kilde: Brøgger, Waldemar: Norge. Geografisk leksikon. Cappelen, 1963).
Østersjøreddik

Utbredelse

I Norden vokser Østersjøreddik langs hele kyststrekningen fra Finskebukta til Østlandet, inklusive hele kysten av Danmark.
Sverre Knutsen

Aktivitet i ml-bevegelsen

Knutsen var en av lederne i den norske ml-bevegelsen. Han var medlem av SUFs, senere SUF(m-l)s sentralstyre fra 1968 til 1973. I årene 1971–1973 var han formann i organisasjonen. I den politiske debatten fremholdt han Josef Stalin som et stort forbilde og ble bredt kjent i media under kallenavnet «Stalin-Knutsen». I perioden 1973–1982 var han medlem av sentralkomiteens arbeidsutvalg i AKP(m-l). Han var også partisekretær. Knutsen var forfatter av notatet «Framlegg til fråsegn om homofili» (kort omtalt som «Fråsegna») i 1974, der han beskrev homofili som et seksuelt avvik med røtter i samfunnsmessige og sosiale forhold og som en form for borgelig dekadanse. I 1979 rettet AKP-ledelsen en kraftig «sjølkritikk» mot notatet og beskrev det som reaksjonært; i Røde Fane i 1979 fordømte AKP «fråsegna», som ble beskrevet som «et negativt lærestykke av rang». På landsmøtet i 1981 ble homofile gitt full anerkjennelse. Knutsen brøt med partiet og meldte seg ut i 1982.

Senere virke

Knutsen utga i 1985 håndboken Hvordan starte egen bedrift. I 1990 ble han dr.philos. i økonomisk historie ved Universitetet i Oslo. Samme år ble han ansatt som forsker ved Handelshøyskolen BI, der han senere ble professor i økonomisk historie og næringshistorie, og leder ved Institutt for Innovasjon og økonomisk organisering. Han forsket og publiserte hovedsakelig innen finansiell historie, finansiering av innovasjoner, samferdselshistorie og institusjonell økonomi. Han ble pensjonist i 2015.
Knutsen har vært ansvarlig redaktør av Scandinavian Economic History Review, visepresident i Scandinavian Society for Economic and Social History og SEHRs «Co-editor» for Norge.
Peter Beardsley

Spillerkarriere

Beardsley startet sin fotballkarriere som tenåring i hjembyens store klubb Newcastle United, men fikk aldri spille for klubben, og måtte ut i verden for å prøve lykken, og er per dags dato vikartrener for Newcastle FC, etter Chris Hughtons overraskende avskjed 6. Desember, 2010. Etter suksessrike opptredener for Carlisle United og canadiske Vancouver Whitecaps, samt en lynrask tur innom Manchester United, hvor han bare spilte én førstelagskamp, fant han veien tilbake til Tyneside i 1983.
I Newcastle fikk Beardsley spille sammen med legendariske Kevin Keegan som i sitt siste år som aktiv spiller hjalp Newcastle til opprykk fra 2. divisjon i 1984. Keegan satte med dette punktum for en strålende karriere, mens Bearsley fortsatte å spille for «The Magpies» i enda fire år.
I løpet av disse årene etablere Peter Beardsley seg på den engelske landslaget, der han viste seg å være den perfekte spissmakker for stjernespilleren Gary Lineker. I Fotball-VM 1986 scoret duoen alle Englands mål. (Lineker scoret seks og Beardsley scoret ett)
I 1987 betalte daværende manager i Liverpool, Kenny Dalglish £1.9 millioner for Beardsley, noe som gjorde ham til tidenes dyreste engelske fotballspiller.
På Anfield vant Beardsley to engelske seriemesterskap (1987/88 og 1889/90) og en seier i FA-cupen (1989), men i 1990 sluttet Kenny Dalglish som manager i Liverpool og Beardsley var ingen favoritt hos etterfølgeren Graeme Souness. På tross av at han spilte fast på landslaget slet Beardsley med å få spilletid så lenge Souness satt i managerstolen og etter en stund krysset han Stanley Park og begynte å spille for byrivalene Everton.
I Everton spilte Beardsley fotball av høy klasse, men den tradisjonsrike klubben slet i motbakke og det ble lite glamour og gull av å spille på Goodison Park, så i 1993 flyttet den nå 31 år gamle Beardsley hjem til Newcastle United.
Hjemme på St. James` Park fikk Beardsley en ny vår som fotballspiller og under ledelse av sin tidligere lagkamerat Kevin Keegan, som nå var manager for Tyneside-klubben, dannet han en dødelig spissduo med Andy Cole. Med Beardsley som kaptein gjorde Newcastle i 1995/96 sin beste sesong siden 1920-årene og tok en knepen andreplass i Premier League bak Manchester United.
Han forlot Newcastle i 1997 og spilte deretter for Bolton Wanderers, Manchester City, Fulham og Hartlepool United før han i en alder av 38 la fotballskoene på hylla for godt.
I dag er Beardsley ansatt som trener ved Newcastle Uniteds fotballakademi.
Badminton under Sentralamerikanske og karibiske leker 2014

Badminton under Sentralamerikanske og karibiske leker 2014. Badminton var en av flere sporter i de tjueandre sentralamerikanske og karibiske leker som ble arrangert i Veracruz i Mexico i perioden 14. til 30. 2014. Det var femte gangen som badminton var med i de sentralamerikanske og karibiske leker. Det var seks turneringer; single og double for både kvinner og menn og en mixeddoubleturnering og en mixed lagkonkurranse. Guatremala ble beste nasjon med tre gullmedaljer foran Mexico med to.
Longli

Longli (kinesisk: 龙里县 ; pinyin: Lónglǐ Xiàn) er et fylke i det autonome prefekturet Qiannan i provinsen Guizhou i Folkerepublikken Kina.
Befolkningen var på 188 698 innbyggere i 1999.

Samferdsel

Kinas riksvei 320 (G320) går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Kinas riksvei 321 deler veibane med G320 på dette avsnittet. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.
Panamahatt

Panamahatt er en bredbremmet herrehatt laget i Ecuador. Hatten er vevet av fibre fra Carludovica palmata, en palmeaktig plante. Hattene er vanligvis hvite eller strågule. Materialet i hatten gjør at hatten puster, slik at den er behagelig å bruke i varme strøk. Ofte bæres panamahatt sammen med lys dress i lin eller silke. Fra begynnelsen av 1900-tallet har hatten blitt assosiert med varme strøk langs kusten og er ofte brukt av lokalbefolkningen i tropiske områder.
Panamahatter er tross navnet ikke produsert i Panama. Stråhatter som ble vevet i Ecuador på 1800- og begynnelsen av 1900-tallet ble i utgangspunktet skipet til Panama for videre eksport til Asia, Amerika og Europa. Resultatet var at handelsnavnet på hattene refererte til Panama i stedet for opprinnelsesstedet. Allerede i 1834 var «panamahatt» blitt det normale uttrykket for denne typen hatter.
Hatter av panama-typen ble laget i Ecuador allerede på 1600-tallet. Hatter helt opp til og med begynnelsen av 1900-tallet hadde flat brem. Utover på 1900-tallet ble det vanlig å presse hattene i mer moderne form tilsvarende en fedora-hatt. Hattene er likevel lette å forme, siden fibrene blir føyelige når de fuktes, slik at bæreren kan fukte hatten og forme den etter sitt eget ønske.
Panamahattens fortrinn i tropiske strøk førte til at den ble vanlig blant briter i koloniene i Afrika på 1800-tallet. I USA ble hatten mye brukt under gullrushet i California på midten av 1800-tallet, der mange av gullgraverne reiste via Panama. Populariteten økte ytterligere ved at president Theodore Roosevelt ble avbildet med panamahatt under sitt besøk i Panama under byggingen av Panamakanalen i 1904.
De finere panamahattene er vevet for hånd. Kunsten å veve slike ble registrert av UNESCOs liste over immateriell kulturarv i 2012.
Anne Charlotte Leffler

Liv og virke

Hun var søster til blant andre matematikeren Gösta Mittag-Leffler (1846–1927) og språkviteren Leopold Fredrik Alexander Leffler (1847–1921).  En av hennes beste venner var den russiske matematiker Sofja Kovalevskaja (1850–91) som hadde fått ordnet seg jobb i Stockholm via broren (Gøsta).  Andre venner var Henrik Ibsen, Bjørnstjerne Bjørnson og Georg Brandes.
Hennes første ekteskap med juristen Gustaf Edgren (1837–1903) varte bare fra 1872 til 1889, da han ikke likte at hun skulle skrive.
I stedet giftet hun seg i 1890 med den italienske matematiker Pasquale del Pezzo (1859–1936) som hun traff på en reise med brødrene til Napoli og Palermo.
Anne omvendte seg til katolisismen.  og de fikk en sønn, Gaetano Del Pezzo (1892–1970) som spilte cricket på . Men hun døde i 1892 av blindtarmbetennelse, hvorpå Pezzo giftet seg med familiens guvernante Elin Maria Carlsson (1882–1949) fra Motala. Pezzo var  sønn av den adelige hertug av Cajanello og ble senere rektor for Universitetet i Napoli, ordfører i Napoli fra 1914 til 1917 og fra 1919 til sin død i 1936 senator for Italias senat i Roma.
Baseball under Panamerikanske leker 1999

Baseball under Panamerikanske leker 1999. Baseball var en av flere sporter som var med i de trettende Panamerikanske leker som ble arrangert i Winnipeg i Canada fra 23. juli til 8. august 1999.
Paul is dead

«Paul is dead» er en konspirasjonsteori eller myte om at Paul McCartney døde i en bilulykke og ble erstattet av en dobbeltgjenger som lignet veldig på ham, og fikk plastisk kirurgi for å bli prikk lik Paul. Alt dette ble angivelig gjort, og skjult for publikum, for at The Beatles ikke skulle tape penger. Terorien ble først presentert for et større publikum 21. oktober 1969, med utgangspunkt i en artikkel i en studentavis i Iowa 17. september 1969.

Kommentar fra Paul

Som en kommentar til denne konspirasjonsteorien har Paul McCartney sagt «Anyway all of the things that have been, that have made these rumours, to my mind have very ordinary, logical explanations. To the people’s minds who prefer to think of them as rumours, then I am not going to interfere, I am not going to spoil that fantasy. You can think of it like that if you like. However, if the end result, the conclusion you reach is that I am dead, then you are wrong, because I am very much alive, I am alive and living in Scotland». (norsk:«Uansett alle tingene som har hendt og som er grunnen til disse ryktene, har dette ifølge meg en helt ordinær og logisk forklaring. Enkelte foretrekker å se på dette som rykter, og jeg vil ikke hindre dem i det og ødelegge denne fantasien. Tenk på det på den måten om du vil. Men dersom resultatet blir at du konkluderer med at jeg er død, da tar du feil, fordi jeg er i aller høyeste grad levende. Jeg lever, og bor i Skottland.»)
Ullensaker prestegård

Ullensaker prestegård (opprinnelig Ullinshof) ligger sørøst for Ullensaker kirke. Prestegård og kirke har røtter tilbake til middelalderen, skjønt kirkestedet har vært flyttet lokalt. Nåværende hovedbygning på prestegården ble oppført i 1826. Det er en toetasjers laftet bygning med saltak. Ved en større istandsetting i 1896–97 fikk den sveitserpreg. Bygningen ble også modernisert i 1972, da planløsningen ble endret. Det er nå værelser på begge sider av en midtgang. Det nasjonalromantiske stabburet er fra 1898. De to bygningene ble fredet i 1992.
Absolute Music 46

Absolute Music 46 er det 46. samlealbumet i den norske Absolute Music-serien og ble utgitt 28. juni 2004.
Ellingsrud

Ellingsrud er en drabantby i bydel Alna i Groruddalen i Oslo. Strøket ligger helt i utkanten av bydelen, og grenser til bydel Stovner, samt Lørenskog kommune. 
Stedet har navn fra Ellingsrud gård, og ble bygget ut som drabantby fra starten av 1970-tallet.

Samferdsel

E6 går tvers gjennom området, mens Furusetbanen har sin endestasjon her (linje 2).
Furusetbanen ble først bygget til Haugerud i 1970. Banen ble forlenget til Furuset i 1978 og videre til Ellingsrudåsen stasjon med offisiell åpning den 8. november 1981. På Ellingsrudåsen er det i dag to utganger, der den ene utgangen fører til torget på Ellingsrud senter og den andre fører til grensen mellom Skansesteinen og Ellingsrudjordet.

Historie

Utbyggingen av Ellingsrud startet ca. 1970 som en del av den store Furuset-planen i Oslo. Boligblokkene på Ellingsrud Øst (Karihaugen) var starten. Fra ca. 1980 ble Ellingsrud Vest etter hvert utbygget med blokker, terrasseblokker og rekkehus, bl. a. med Frydenlund og Skansen borettslag (OBOS), boligsameiene i Edvard Munchs vei og borettslagene på Fjeldstad. De tre borettslagene og boligsameiet på Munkebekken ble utbygget senere med innflytting fra slutten av 1983. Senere kom Bakås Sameie med rekkehus beliggende nedenfor Frydenlund borettslag. Ellingsrud omfatter i 2009 ca. 3000 boenheter med en total befolkning på ca. 7000 personer.
Ellingsrud Øst, Ellingsrud Vest og Ellingsrudflaten (Munkebekken) er boligområder som er skilt ut fra Ellingsrud gård, gnr 109 bnr 1. Dette er en gammel rydningsgård. Gården fikk en blomstringstid fra 1785 da Even Steen kjøpte gården. Han var prestesønn fra Nes i Hallingdal. Steen var i 1785 en etablert og velstående trelasthandler med borgerbrev som kjøpmann i Christiania. Han anla og drev kornmølle i Ellingsrudelva som danner grensen mellom Oslo og Lørenskog kommuner. Sønnen, Iver Steen, ble i 1809 utnevnt til veimester i Akershus. Han og Ellingsrud gård fikk en så solid posisjon at valget på deputerte fra Akershus amt (fylke) til riksforsamlingen på Eidsvoll i 1814 fant sted på Ellingsrud gård. Kammerherre, senere statsminister, Peder Anker, ble valgt sammen med sorenskriveren i Follo, Christian Magnus Falsen, og bonde Christian Kollerud fra Aurskog-Høland.

Idrett og friluftsliv

Ellingsrud er også godt egnet til vintersportsaktiviteter, da drabantbyen grenser til Østmarka. Fra parkeringsplassen ved Ellingsrud ILs fotballbane er det på vinterstid satt opp skiløyper som fører innover Østmarka. Populære turmuligheter er til Elvåga, Mariholtet eller Skårer.
Tonehull

Tonehull er hull i røret på enkelte blåseinstrumenter. Ved å stenge eller åpne tonehullene, endres lengden av den svingende luftsøyla, og med det endres tonehøyden. 
På noen instrumenter, eksempelvis de minste blokkfløytene, er det boret åpne hull som tildekkes med fingertuppene, mens større og mer kompliserte instrumenter, som saksofon, er utstyrt med klaffer. I tillegg finnes det instrumenter med både åpne tonehull og toneklaffer, eksempelvis klarinett og fagott  
Blant moderne instrumenter er det stort sett kun treblåseinstrumenter som har tonehull, i motsetning til messingblåseinstrumentene, der tonehøyden varieres ved hjelp av ventiler eller sleide. Historiske messingblåseinstrumenter kunne være utstyrt med tonehull og klaffer, for eksempel klaffetrompet og ofikleide.
Valhalla Rising

Handling

Handlinga i filmen foregår i år 1000 e.Kr. og forteller historien om den stumme nordiske krigeren «One-Eye» og gutten «Are» som reiser med en gruppe nykristne vikinger i forfølgelsen av et korstog. Reisen foregår med langbåt fra det skotske høyland. Planen er å nå Jerusalem i «Det hellige land». Men i tåken driver båten mot nye og ukjente områder. Situasjonen blir verre i det fremmede landet, der de blir offer for angrep av innfødte. Filmen antyder at mennene isteden kan ha seilt vestover til Nord-Amerika.

Produksjon

Filmen ble innspilt i Glasgow, Skottland.
Benjamin Ingrosso

Skuespill og sang

Benjamin Ingrosso har hatt hovedrollen i flere musikaler og oppsetninger, blant annet Nils Karlsson Pyssling. Han vant Lilla Melodifestivalen i 2006 med sangen «Hej Sofia» og representerte Sverige i MGP Nordic 2006 i Stockholm der han kom på fjerdeplass.
I 2007 ga han ut singelen «Jag är en astronaut» som Linus Wahlgren hadde spilt inn i 1985. Benjamins versjon nådde en andreplass på den svenske singellisten samme år. Ingrosso var også en av artistene som opptrådte på Allsång på Skansen sommeren 2007. De to påfølgende årene spilte han i musikalen Hujeda mej vá många sånger – samt rollen som Rasmus i Rasmus på luffen sammen med artisten Markoolio.
I 2011 hadde Ingrosso rollen som lillebror i teateroppsetningen Karlsson på taket flyger igen i Stockholm. I februar 2014 valgte Ingrosso å forlate teaterscenen for å konsentrere seg om musikk og låtskriving. I oktober 2016 slapp han sin første musikksingel på flere år, «Fall in Love». Han signerte deretter en platekontrakt med selskapet TEN Music Group.
Ingrosso vant den svenske utgaven av Skal vi danse – Let's Dance 2014 – på TV4, sammen med dansepartneren Sigrid Bernson. Fra 2016 har han deltatt sammen med moren Pernilla Wahlgren i tv-serien Wahlgrens värld på kanalen Kanal 5.

Melodifestivalen

Ingrosso deltok i Melodifestivalen 2017 med sangen «Good Lovin'» som han skrev sammen med Louis Schoorl og Matt Pardon. Han nådde finalen og endte til slutt på en fjerdeplass. 
Benjamin Ingrosso deltok på nytt i Melodifestivalen 2018 med «Dance You Off». Han kvalifiserte seg til finalen lørdag 10. mars, der han vant. Med seieren fikk han representere Sverige i semifinale 2 av Eurovision Song Contest 2018 i Lisboa. Der endte han som nummer to og kvalifiserte seg til finalen. Til slutt kom han på syvendeplass i finalen.

Privatliv

Ingrosso ble født i Danderyd og kommer fra en svært musikalsk og artistisk familie. Faren er danseren og restauranteieren Emilio Ingrosso, mens moren er sangeren Pernilla Wahlgren. Han er lillebror til Oliver Ingrosso og Bianca Wahlgren Ingrosso. og halvbror til Theodor Wahlgren. Han er også barnebarnet til skuespillerne Hans Wahlgren og Christina Schollin samt nevøen til skuespillerne Niclas Wahlgren og Linus Wahlgren. Han er også fetteren til Swedish House Mafia-medlem Sebastian Ingrosso. Ingrosso har italienske aner fra både fars- og morssiden.
Kaukasiske avarer

Avarene er en folkegruppe i Kaukasus, hovedsakelig i Dagestan. De må ikke forveksles med den historiske folkegruppen med samme navn. Avarenes språk er avarisk, et dagestansk språk.
The Autobiography of a Super-Tramp

The Autobiography of a Super-Tramp er en selvbiografi av den walisiske poeten og forfatteren William Henry Davies (1871-1940). Boka ble utgitt i 1908.

Innhold

Historien skildrer det enkle livet i England og USA fra tiden rundt århundreskiftet med perspektivet til en distansert og ubundet omstreifende intellektuell. Boken er basert på forfatterens egne opplevelser. Davies hadde 22 år gammel utvandret til USA, og livnærte seg som tramp (hobo, omstreifer), sjømann og løsarbeider. Etter å ha mistet et bein i forsøket på å hoppe på en vogn, kom han senere tilbake til Storbritannia. Da han var blitt uegnet til kroppslig arbeid, begynte han i stedet å skrive.

Bandet Supertramp

Supertramps grunnlegger Rick Davies har i intervju forklart at gruppen ble oppkalt etter boken.
Regjeringen i Moskva

Regjeringen i Moskva (russisk: Правительство Москвы) er den høyeste utøvende organ for stat myndighet i Moskva. Regjeringen i Moskva ledes av den høyeste tjenestemann byen Moskva, det vil si ordføreren i Moskva.
Medlemmene av regjeringen i Moskva er ordføreren i Moskva, stedfortredende ordførere i Moskvas regjeringen og dens statsråder. Regjeringen i Moskva utsteder ordre som er signert av ordføreren i Moskva. Regjeringen i Moskva har juridisk myndighet. Struktur og funksjon av regjeringen i Moskva er etablert etter loven i Moskva, som ble vedtatt av Moskvas byduma.
Rjukan Arbeiderblad

Rjukan Arbeiderblad, som regel bare omtalt som RA, er en avis som blir utgitt på Rjukan i Tinn kommune i Telemark. Avisa eies av Amedia. Torfinn Skåttet er ansvarlig redaktør og daglig leder. Avisen har kommet ut fem dager i uken, men kommer fra 2. juni 2017 tre dager, tirsdag, torsdag og lørdag. Samtidig satser avisen mer på nett.
Avisa ble grunnlagt i 1923. I sine første år konkurrerte den med borgerlige Rjukan Dagblad, men i dag er RA den eneste avisa som dekker området.